ਪਿੰਡ ਦੇ ਚੌਂਕ ਦਾ ਨਾਮ ਬਦਲ ਕੇ ਬਾਸਿਤ ਚੌਂਕ ਰੱਖਿਆ ਗਿਆ ਹੈ

ਐਤਵਾਰ ਸਵੇਰੇ ਦਰਜਨਾਂ ਲੋਕ ਕੁਨਨ ਪੋਸ਼ਪੋਰਾ ਪਿੰਡ ਵਿੱਚ AG ਸਾਲ ਦੇ ਗ਼ੁਲਾਮ ਮੋਹੀਉਦੀਨ ਖ਼ਾਨ ਦੇ ਇੱਕ ਮੰਜ਼ਿਲਾ ਘਰ ਵਿੱਚ ਉਸ ਦੇ ਪਰਿਵਾਰਕ ਮੈਂਬਰਾਂ ਨੂੰ ਦਿਲਾਸਾ ਦੇਣ ਪਹੁੰਚੇ ਹੋਏ ਸਨ। 

ਰਾਜਸਥਾਨ ਵਿੱਚ ਕੁਝ ਲੜਕਿਆਂ ਨੇ ਬਾਸਿਤ ਦੀ ਕਥਿਤ ਤੌਰ 'ਤੇ ਕੁੱਟਮਾਰ ਕੀਤੀ ਸੀ ਜਿਸ ਤੋਂ ਬਾਅਦ ਉਸ ਦੀ ਮੌਤ ਹੋ ਗਈ ਸੀ।

ਉਸ ਦੀ ਮੌਤ ਦੀ ਖ਼ਬਰ ਉਸ ਦੇ ਜ਼ੱਦੀ ਪਿੰਡ ਵਿੱਚ ਪਹੁੰਚਣ ਤੋਂ ਬਾਅਦ ਸਥਾਨਕ ਲੋਕਾਂ ਵਿੱਚ ਗੁੱਸਾ ਹੈ। ਉਹ ਨਰਿੰਦਰ ਮੋਦੀ ਸਰਕਾਰ 'ਤੇ ਕਸ਼ਮੀਰੀਆਂ ਨੂੰ ਮਾਰਨ ਦਾ ਦੋਸ਼ ਲਗਾ ਰਹੇ ਹਨ। 

ਬਾਸਿਤ ਦੀ ਮਾਂ ਹਫ਼ੀਜ਼ਾ ਰੋ ਰਹੀ ਸੀ ਅਤੇ ਖ਼ੁਦ ਨੂੰ ਸੰਭਾਲ ਨਹੀਂ ਪਾ ਰਹੀ ਸੀ। ਉਹ ਵਿਲਕਦੇ ਹੋਏ ਕਹਿ ਰਹੀ ਸੀ, "ਮੈਂ ਇਨ੍ਹਾਂ ਅਨਾਥ ਬੱਚਿਆਂ ਦਾ ਕੀ ਕਰਾਂਗੀ? ਮੇਰੇ ਬੱਚੇ, ਤੂੰ ਮੈਨੂੰ ਧੋਖਾ ਦਿੱਤਾ ਹੈ।"

ਬਾਸਿਤ ਦੀਆਂ ਪਿੱਛੇ ਚਾਰ ਛੋਟੀਆਂ ਭੈਣਾਂ, ਇੱਕ ਛੋਟਾ ਭਰਾ ਅਤੇ ਉਸ ਦੀ ਮਾਂ ਹੈ।

ਇਹ ਵੀ ਪੜ੍ਹੋ-

'ਬੇਟੇ ਦਾ ਇੰਤਜ਼ਾਰ ਕਰ ਰਹੀ ਸੀ, ਉਸ ਦੀ ਲਾਸ਼ ਦਾ ਨਹੀਂ'

ਬਾਸਿਤ ਨੇ ਸ਼੍ਰੀਨਗਰ ਵਿੱਚ ਸੈਨਾ ਦੇ ਗੁੱਡ ਵਿਲ ਸਕੂਲ ਵਿੱਚ ਪੜ੍ਹਾਈ ਕੀਤੀ ਸੀ। ਉਸ ਦਾ ਪਿੰਡ ਸ਼੍ਰੀਨਗਰ ਤੋਂ 107 ਕਿਲੋਮੀਟਰ ਦੂਰ ਹੈ।

ਉਸ ਦੇ ਪਿਤਾ ਖ਼ੁਰਸ਼ੀਦ ਦੀ 2012 ਵਿੱਚ ਕੁਦਰਤੀ ਕਾਰਨਾਂ ਨਾਲ ਮੌਤ ਹੋ ਗਈ ਸੀ। ਉਹ ਭਾਰਤੀ ਸੈਨਾ ਦੀ ਜੇਕੇਐੱਨਆਈ ਰੈਜੀਮੈਂਟ ਵਿੱਚ ਸਨ।

ਬਾਸਿਤ ਦੇ ਪਿੱਛੇ ਉਸ ਦੀ ਮਾਂ, 4 ਛੋਟੀਆਂ ਭੈਣਾਂ ਤੇ ਇੱਕ ਉਸ ਦਾ ਭਰਾ ਹੈ

ਪਿੰਡ ਵਿੱਚ ਰਹਿਣ ਵਾਲੇ ਸਾਕਿਬ ਅਹਿਮਦ ਨੇ ਕਿਹਾ, "ਅਸੀਂ ਆਪਣੇ ਪਿੰਡ ਦੇ ਚੌਕ ਦਾ ਨਾਮ ਬਦਲ ਦਿੱਤਾ ਹੈ। ਪਹਿਲਾਂ ਇਸ ਨੂੰ ਗਮਾਨਦਾਰ ਚੌਕ ਕਹਿੰਦੇ ਸਨ, ਪਰ ਹੁਣ ਇਹ ਬਾਸਿਤ ਚੌਕ ਹੈ। ਨਾਂ ਬਦਲਣ ਨਾਲ ਸਾਨੂੰ ਆਪਣੇ ਪਿੰਡ ਦੇ ਬੇਟੇ ਦੀ ਬੇਰਹਿਮੀ ਨਾਲ ਕੀਤੀ ਹੱਤਿਆ ਯਾਦ ਰਹੇਗੀ ਅਤੇ ਇਸ ਨਾਲ ਸਾਨੂੰ ਆਪਣੀ ਮੌਤ ਤੱਕ ਇਨਸਾਫ਼ ਲਈ ਸੰਘਰਸ਼ ਕਰਦੇ ਰਹਿਣ ਦੀ ਪ੍ਰੇਰਣਾ ਮਿਲੇਗੀ।"

ਅੱਖਾਂ ਵਿੱਚ ਹੰਝੂ ਲਈ ਬਾਸਿਤ ਦੀ ਮਾਂ ਕਹਿੰਦੀ ਹੈ, "ਮੈਂ ਆਪਣੇ ਬੇਟੇ ਦਾ ਇੰਤਜ਼ਾਰ ਕਰ ਰਹੀ ਸੀ ਨਾ ਕਿ ਉਸਦੀ ਲਾਸ਼ ਦਾ। ਮੈਨੂੰ ਉਮੀਦ ਨਹੀਂ ਸੀ ਕਿ ਮੇਰੇ ਬੇਟੇ ਦੀ ਲਾਸ਼ ਲਿਆਂਦੀ ਜਾਵੇਗੀ। ਜਦੋਂ ਬਾਸਿਤ ਘਰੋਂ ਗਿਆ ਸੀ, ਉਸ ਨੇ ਕਿਹਾ ਸੀ ਕਿ ਜਲਦੀ ਵਾਪਸ ਆਵਾਂਗਾ, ਪਰ ਮੈਂ ਹੁਣ ਮੈਨੂੰ ਆਪਣੀਆਂ ਅੱਖਾਂ 'ਚੇ ਯਕੀਨ ਨਹੀਂ ਹੋ ਰਿਹਾ। ਉਹ ਤਿੰਨ ਮਹੀਨੇ ਪਹਿਲਾਂ ਘਰੋਂ ਗਿਆ ਸੀ। ਮੈਨੂੰ ਨਿਆਂ ਚਾਹੀਦਾ ਹੈ ਅਤੇ ਮੇਰੇ ਬੇਟੇ ਦੇ ਕਾਤਲਾਂ ਨੂੰ ਮੈਨੂੰ ਸੌਂਪਿਆਂ ਜਾਣਾ ਚਾਹੀਦਾ ਹੈ।"

ਬਾਸਿਤ ਦੀ ਮਾਂ ਹਫ਼ੀਜ਼ਾ ਦਾ ਰੋ ਰੋ ਕੇ ਬੁਰਾ ਹਾਲ

ਫ਼ਿਰਦੌਸ ਅਹਿਮਦ ਡਾਰ ਬਾਸਿਤ ਦੇ ਚਚੇਰੇ ਭਰਾ ਹਨ ਅਤੇ ਉਨ੍ਹਾਂ ਨਾਲ ਕੰਮ ਵੀ ਕਰਦੇ ਸਨ। ਉਹ ਉਸ ਸਮੇਂ ਰਾਜਸਥਾਨ ਵਿੱਚ ਸੀ ਜਦੋਂ ਬਾਸਿਤ ਨੂੰ ਕੁੱਟ-ਕੁੱਟ ਕੇ ਮਾਰ ਦਿੱਤਾ ਗਿਆ। 

ਉਨ੍ਹਾਂ ਨੇ ਦੱਸਿਆ, "ਘਟਨਾ ਦੇ ਡੇਢ ਘੰਟੇ ਪਹਿਲਾਂ ਖ਼ਾਨ (ਬਾਸਿਤ) ਨੇ ਮੈਨੂੰ ਕਾਲ ਕਰਕੇ ਕਿਹਾ ਕਿ ਮੇਰਾ ਫੋਨ ਚਾਰਜ ਕਰਨ ਲਈ ਲਾ ਦਿਓ ਤਾਂ ਕਿ ਮੈਂ ਚੈਟ ਕਰ ਸਕਾਂ। ਮੈਂ ਕਿਹਾ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਕਸ਼ਮੀਰੀ ਨੌਜਵਾਨ ਦੀ ਜੈਪੁਰ ਵਿੱਚ ਮੌਤ, ਕੀ ਕਹਿੰਦੇ ਹਨ ਪਰਿਵਾਰ ਅਤੇ ਪਿੰਡ ਵਾਲੇ? - ਗਰਾਊਂਡ ਰਿਪੋਰਟ